
Rakvere tn 71 maa-ala detailplaneeringu 

vastuvõtmine ja avaliku väljapaneku korraldamine 

1. Asjaolud ja menetluse käik

Detailplaneeringu algatamise ettepaneku esitas OÜ Maininvestments ning planeering algatati Narva Linnavolikogu 25.11.2010 otsusega nr 176. 

Vastuvõtmisele esitatud Rakvere tn 71 maa-ala detailplaneeringuga jagatakse olemasolev Rakvere tn 71 krunt kolmeks osaks: üldkasutatava maa, ärimaa ja veekogude/ üldkasutatava maa sihtotstarvetega kruntideks. Olemasolev Megamarketi kaubandushoone säilitatakse olemasoleval kujul, samale krundile planeeritava hoone maksimaalne korruselisus kuni 2 korrust. Liikluskorraldus käesoleva planeeringuga ei muutu.
Planeeritav maa-ala asub Narva linna Pähklimäe, keset suurt elurajooni ja selle suurus on ca 4 ha. Kehtiva Narva linna üldplaneeringu järgi on antud ala krundi maakasutuse sihtotstarbeks 60 % ärimaa ja 40 % korruselamu-, ühiskondlike ja tootmishoonete maa. Vastuvõtmisele esitatud Rakvere tn 71 maa-ala planeeringuga ei kavandata kehtiva üldplaneeringu muutmist.

Planeeringu koostamisel on tehtud koostööd kõigi seadusega ette nähtud osapooltega. 20.03.2012 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud Rakvere tn 71 maa-ala detailplaneeringu (töö nr 266-2011).

2. Õiguslikud alused
2.1. Planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Rakvere tn 71 maa-ala detailplaneering pindalaga ca 4 ha, OÜ Narva Ehitusprojekt töö nr 266-2011 (vastavalt lisatud detailplaneeringu põhijoonisele – Lisa 1) ja korraldada planeeringu avalik väljapanek. 
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

